আল-আমিন ইসলামিয়া কামিল মাদ্রাসা, চান্দিনা
চান্দিনা আল-আমিন ইসলামিয়া কামিল মাদ্রাসা কুমিল্লা জেলার চান্দিনা উপজেলায় অবস্থিত একটি আলিয়া মাদ্রাসা ও দ্বীনী শিক্ষাপ্রতিষ্ঠান। এটা ইসলামি শিক্ষার জন্য একটি উচ্চ শিক্ষাপ্রতিষ্ঠান, যা ইসলামি আরবি বিশ্ববিদ্যালয় অধিভুক্ত। এছাড়াও দাখিল ও আলিম শ্রেণীর জন্য মাদ্রাসাটি বাংলাদেশ মাদ্রাসা শিক্ষাবোর্ড ঢাকার অন্তর্ভুক্ত। মাদ্রাসাটি ১৯৮৪ সালে প্রতিষ্ঠা লাভ করেছে, বর্তমানে মাদ্রাসাটি কুমিল্লা জেলার অন্যতম প্রধান ইসলামি শিক্ষাপ্রতিষ্ঠান।